ΑΔΕΙΑ ΧΡΗΣΗΣ ΤΕΛΙΚΟΥ ΧΡΗΣΤΗ

ΣΗΜΕΙΩΣΗ: Η ΕΚΔΟΣΗ ΑΥΤΗ ΔΙΑΤΙΘΕΤΑΙ ΑΠΟΚΛΕΙΣΤΙΚΑ ΓΙΑ ΕΝΗΜΕΡΩΤΙΚΟΥΣ ΛΟΓΟΥΣ. ΣΕ ΠΕΡΙΠΤΩΣΗ ΔΙΑΦΟΡΑΣ ΜΕΤΑΞΥ ΤΗΣ ΠΑΡΟΥΣΑΣ ΕΚΔΟΣΗΣ ΚΑΙ ΤΗΣ ΑΓΓΛΙΚΗΣ ΕΚΔΟΣΗΣ ΤΗΣ ΑΔΕΙΑΣ ΧΡΗΣΗΣ, ΘΑ ΥΠΕΡΙΣΧΥΕΙ Η ΑΓΓΛΙΚΗ ΕΚΔΟΣΗ. 

Η παρούσα Άδεια Χρήσης Τελικού Χρήστη («Άδεια» ή «Άδεια χρήσης») είναι μεταξύ της Uniblue Systems Ltd (C32567), μιας εταιρείας περιορισμένης ευθύνης η οποία είναι καταχωρισμένη στη Μάλτα με διεύθυνση Orange Point, Dun Karm Street, B’Kara By-Pass, Birkirkara BKR9037, Malta, Europe (εφεξής αποκαλούμενη «Uniblue») και του τελικού χρήστη («Εσάς» ή «Σας»).

Συναίνεση 

Με την εγκατάσταση του Λογισμικού Uniblue και την επιλογή του πλαισίου ελέγχου που φέρει τη δήλωση «Αποδέχομαι τους όρους της Άδειας Χρήσης», συνομολογείτε ότι δεσμεύεστε από τους όρους της παρούσας Άδειας Χρήσης και συναινείτε να δεσμευτείτε και να συμβληθείτε στην παρούσα Άδεια χρήσης και δηλώνετε ότι έχετε την εξουσία να συνάψετε την παρούσα Άδεια χρήσης. Η Uniblue Σάς συνιστά να διατηρήσετε αντίγραφο της παρούσας Άδειας χρήσης στο αρχείο σας. Εάν δεν συμφωνείτε να δεσμευτείτε από όλους τους όρους της παρούσας Άδειας χρήσης, κάντε κλικ στο κουμπί «Άκυρο» και μην προβείτε στην εγκατάσταση του Λογισμικού Uniblue.

2.	Χορήγηση της Άδειας χρήσης

Βάσει των όρων και προϋποθέσεων της παρούσας Άδειας χρήσης, η Uniblue Σας εκχωρεί μία περιορισμένη, προσωπική, μη αποκλειστική, μη μεταβιβάσιμη, ανακλητή άδεια χρήσης χωρίς δυνατότητα χορήγησης δευτερεύουσας άδειας και χωρίς χρέωση, για την εγκατάσταση τριών (3) αντιγράφων του Λογισμικού Uniblue και σχετικών γραπτών υλικών (η «Τεκμηρίωση») για τη δική σας προσωπική χρήση. Απαγορεύεται τυχόν χρήση περισσότερων αντιγράφων του Λογισμικού Uniblue από τον αριθμό που προβλέπεται από την άδεια χρήσης. Η άδεια χρήσης για το Λογισμικό Uniblue δεν επιτρέπεται να διαμοιράζεται μέσω εναλλασσόμενης χρήσης του Λογισμικού Uniblue μεταξύ διαφορετικών υπολογιστών. Οι περιορισμοί αυτοί ισχύουν ακόμα και σε περίπτωση που λάβετε το Λογισμικό Uniblue σε πολλά πολυμέσα (π.χ. ηλεκτρονική λήψη και CD). Για τους σκοπούς της παρούσας Άδειας χρήσης, το «Αντίγραφο» θα περιλαμβάνει την αρχική εγκατάσταση του Λογισμικού Uniblue. Δεν πρέπει να επιτρέπετε και πρέπει να αποτρέπετε άλλους να δημιουργούν ή να αποκτούν αντίγραφα του Λογισμικού Uniblue.

3.	Περιορισμοί άδειας χρήσης

Με εξαίρεση τις περιπτώσεις όπου επιτρέπεται ρητώς από τους όρους της παρούσας Άδεια χρήσης, δεν επιτρέπεται (i) η αντιγραφή, αναπαραγωγή, αλλαγή, τροποποίηση, δημιουργία παράγωγου έργου, αποσυμπίληση ή ανακατασκευή πηγαίου ή αντικειμενικού κώδικα ή η με άλλον τρόπο απόπειρα εξαγωγής του πηγαίου κώδικα ή των εσωτερικών δεδομένων του Λογισμικού Uniblue ή μέρος αυτού, (ii) η κατάργηση ή με οποιονδήποτε τρόπο απόκρυψη οποιουδήποτε σήματος ιδιοκτησίας ή ανακοινώσεων περί εμπορικών σημάτων του Λογισμικού Uniblue, (iii) η εκχώρηση δευτερεύουσας άδειας χρήσης, πώληση, ενοικίαση, εκμίσθωση, μεταβίβαση, εκχώρηση, προβολή, φιλοξενία, ανάθεση σε εξωτερικό φορέα, κοινοποίηση, διανομή ή άλλως εμπορική εκμετάλλευση του Λογισμικού Uniblue, (iv) η παράκαμψη οποιουδήποτε σειριακού αριθμού ή οποιουδήποτε άλλου μηχανισμού χρησιμοποιείται ή αναπτύσσεται από τη Uniblue για την προστασία του Λογισμικού Uniblue έναντι της χρήσης, αντιγραφής ή διανομής του άνευ άδειας, (v) η δημοσίευση ή άλλως διάθεση του Λογισμικού Uniblue ή οποιουδήποτε μέρους αυτού, συμπεριλαμβανομένου του σειριακού αριθμού, στο Internet ή σε άλλο δημόσιο φόρουμ, (vi) η εξαγωγή ή επανεξαγωγή του Λογισμικού Uniblue ή οποιασδήποτε υποκείμενης πληροφορίας ή τεχνολογίας κατά παράβαση της νομοθεσίας περί εξαγωγών των Η.Π.Α. ή της Ε.Ε. ή οποιωνδήποτε ισχυόντων νόμων ή κανονισμών ή (vii) η χρήση του Λογισμικού Uniblue με τρόπο που να καταστρατηγεί οποιαδήποτε ισχύουσα νομοθεσία.

Αδειοδοτημένα αντίγραφα και δίκτυα

Απαγορεύεται οποιαδήποτε ταυτόχρονη φύλαξη, διατήρηση ή χρήση του Λογισμικού Uniblue και αποδέχεστε ότι θα εφαρμόζετε μηχανισμούς ασφαλείας για την πρόσβαση προκειμένου να αποτρέπεται η εν λόγω ταυτόχρονη χρήση. 

5.	Ενεργοποίηση και άλλα τεχνολογικά μέτρα 

Ενδέχεται να απαιτηθεί ενεργοποίηση του Λογισμικού Uniblue με εισαγωγή του σειριακού αριθμού που ενδέχεται να Σας παρασχεθεί, κατόπιν σχετικού μηνύματος του Λογισμικού Uniblue. Στο Λογισμικό Uniblue ενδέχεται να υπάρχουν άλλα τεχνολογικά μέτρα, συμπεριλαμβανομένης της τεχνολογίας επιβολής, τα οποία προορίζονται για την αποτροπή της μη αδειοδοτημένης ή παράνομης χρήσης. Αποδέχεστε ότι η Uniblue έχει το δικαίωμα να χρησιμοποιήσει τα μέτρα αυτά κατά την εύλογη διακριτική της ευχέρεια. 
 
6.	Προστασία πνευματικών δικαιωμάτων

Το Λογισμικό Uniblue προστατεύεται από δικαιώματα δημιουργού, καθώς και από άλλους νόμους περί πνευματικών δικαιωμάτων, τόσο σε εθνικό επίπεδο όσο και βάσει διατάξεων διεθνών συνθηκών. Η παρούσα Άδεια χρήσης δεν Σας χορηγεί πνευματικά δικαιώματα επί του Λογισμικού Uniblue ή επί του όποιου Λογισμικού τρίτων και δεν Σας εκχωρεί άδεια χρήσης, δικαίωμα ή τίτλο σε οποιοδήποτε εμπορικό σήμα, εμπορική επωνυμία ή σήμα υπηρεσιών της Uniblue ή οποιουδήποτε τρίτου. Η Uniblue διατηρεί και κατέχει κάθε δικαίωμα, τίτλο και συμφέρον επί του Λογισμικού Uniblue, όλων των Αντιγράφων ή τμημάτων του Λογισμικού Uniblue και των όποιων παράγωγων έργων αυτού. 

7.	Περιορισμένη εγγύηση 

Το Λογισμικό Uniblue παρέχεται σε Εσάς βάσει της παρούσας Άδειας χρήσης «Ως Έχει», χωρίς εγγύηση ή δήλωση οποιουδήποτε είδους. Κατά παρέκκλιση οποιουδήποτε άλλου όρου, το Λογισμικό Uniblue παρέχεται ως λογισμικό για γενική χρήση και όχι για ειδική χρήση. Συνομολογείτε ότι η Uniblue και οι προμηθευτές αυτής δεν δηλώνουν ούτε εγγυώνται ότι το Λογισμικό Uniblue θα πληροί τις απαιτήσεις σας ή ότι θα είναι χωρίς σφάλματα ή ελαττώματα ή ότι τα όποια ελαττώματα στη λειτουργία του Λογισμικού Uniblue θα αποκατασταθούν. Επιπροσθέτως, η Uniblue αποποιείται ρητά όλες τις εγγυήσεις και όρους κάθε είδους, είτε είναι ρητά είτε σιωπηρά, περιλαμβανομένων ενδεικτικά των σιωπηρών εγγυήσεων εμπορευσιμότητας, καταλληλότητας για συγκεκριμένο σκοπό και μη προσβολής πνευματικών δικαιωμάτων. Όποιες σιωπηρές εγγυήσεις δεν δύνανται να εξαιρεθούν περιορίζονται σε 30 (ημέρες) ή το συντομότερο διάστημα που επιτρέπει η ισχύουσα νομοθεσία, όποιο διάστημα είναι μεγαλύτερο. Η χρήση από Εσάς του Λογισμικού Uniblue γίνεται με αποκλειστικά δική σας ευθύνη και φέρετε την ευθύνη για τις όποιες αποφάσεις και μέτρα λάβετε βάσει του Λογισμικού Uniblue, ανεξάρτητα από τις όποιες συστάσεις παρέχονται από το εν λόγω Λογισμικό. Η Uniblue δεν αναλαμβάνει καμία ευθύνη σχετικά με το Λογισμικό τρίτων το οποίο μπορεί να προσπελάζεται μέσω του Λογισμικού Uniblue ή να περιλαμβάνεται σε αυτό. 

8.	Περιορισμός ευθύνης

ΣΤΟ ΜΕΓΙΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΗ ΝΟΜΟΘΕΣΙΑ, ΣΕ ΚΑΜΙΑ ΠΕΡΙΠΤΩΣΗ ΚΑΙ ΒΑΣΕΙ ΚΑΜΙΑ ΝΟΜΙΚΗΣ ΘΕΩΡΙΑΣ Ή ΘΕΣΜΟΥ, ΕΙΤΕ ΑΔΙΚΟΠΡΑΞΙΑΣ, ΕΙΤΕ ΣΥΜΒΑΣΗΣ ΕΙΤΕ ΆΛΛΩΣ, Η UNIBLUE Ή ΟΙ ΠΡΟΜΗΘΕΥΤΕΣ ΑΥΤΗΣ ΔΕΝ ΘΑ ΕΥΘΥΝΟΝΤΑΙ ΠΡΟΣ ΕΣΑΣ Ή ΤΡΙΤΟ ΔΙΚΑΙΟΥΧΟ ΓΙΑ ΤΙΣ ΟΠΟΙΕΣ ΑΜΕΣΕΣ, ΕΜΜΕΣΕΣ, ΕΙΔΙΚΕΣ, ΤΥΧΑΙΕΣ, ΠΑΡΑΔΕΙΓΜΑΤΙΚΕΣ, ΠΟΙΝΙΚΕΣ Ή ΑΠΟΘΕΤΙΚΕΣ ΖΗΜΙΕΣ (ΠΕΡΙΛΑΜΒΑΝΟΜΕΝΩΝ, ΕΝΔΕΙΚΤΙΚΑ, ΤΗΣ ΟΠΟΙΑΣ ΖΗΜΙΑΣ ΓΙΑ ΑΠΩΛΕΙΑ ΕΠΙΧΕΙΡΗΜΑΤΙΚΩΝ ΕΥΚΑΙΡΙΩΝ, ΔΙΑΦΥΓΟΝΤΑ ΚΕΡΔΗ, ΑΠΩΛΕΙΑ ΔΕΔΟΜΕΝΩΝ, ΚΑΤΑΡΓΗΣΗ ΤΟΥ ΑΠΟΡΡΗΤΟΥ ΧΑΡΑΚΤΗΡΑ ΤΩΝ ΠΛΗΡΟΦΟΡΙΩΝ, ΑΠΩΛΕΙΑ ΕΜΠΙΣΤΕΥΤΙΚΩΝ Ή ΑΛΛΗΣ ΦΥΣΗΣ ΠΛΗΡΟΦΟΡΙΩΝ, ΒΛΑΒΗ Ή ΔΥΣΛΕΙΤΟΥΡΓΙΑ ΤΟΥ ΥΠΟΛΟΓΙΣΤΗ ΚΑΙ ΓΙΑ ΟΠΟΙΑ ΑΛΛΗ ΧΡΗΜΑΤΙΚΗ Ή ΑΛΛΗ ΑΠΩΛΕΙΑ) ΠΟΥ ΠΡΟΚΥΠΤΕΙ ΜΕ ΑΙΤΙΑ Ή ΑΦΟΡΜΗ Ή ΣΧΕΤΙΖΕΤΑΙ ΜΕ ΟΠΟΙΟΝΔΗΠΟΤΕ ΤΡΟΠΟ ΜΕ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΟΥ ΛΟΓΙΣΜΙΚΟΥ UNIBLUE, ΤΗΝ ΠΑΡΟΧΗ Ή ΑΔΥΝΑΜΙΑ ΠΑΡΟΧΗΣ ΤΩΝ ΥΠΗΡΕΣΙΩΝ ΥΠΟΣΤΗΡΙΞΗΣ, Ή ΆΛΛΩΣ ΣΕ ΣΧΕΣΗ ΜΕ ΟΠΟΙΑΔΗΠΟΤΕ ΠΤΥΧΗ ΤΟΥ ΠΑΡΟΝΤΟΣ ΛΟΓΙΣΜΙΚΟΥ, ΑΚΟΜΑ ΚΑΙ ΣΤΗΝ ΠΕΡΙΠΤΩΣΗ ΕΛΑΤΤΩΜΑΤΟΣ, ΑΔΙΚΟΠΡΑΞΙΑΣ (ΚΑΙ ΑΥΤΗΣ ΤΗΣ ΑΜΕΛΕΙΑΣ), ΑΝΤΙΚΕΙΜΕΝΙΚΗΣ ΕΥΘΥΝΗΣ, ΑΘΕΤΗΣΗΣ ΣΥΜΒΑΣΗΣ Ή ΠΑΡΑΒΙΑΣΗΣ ΕΓΓΥΗΣΗΣ ΚΑΙ ΑΚΟΜΗ ΚΙ ΑΝ Η UNIBLUE Ή ΟΙ ΠΡΟΜΗΘΕΥΤΕΣ ΑΥΤΗΣ ΕΙΧΑΝ ΕΝΗΜΕΡΩΘΕΙ ΣΧΕΤΙΚΑ ΜΕ ΤΟ ΕΝΔΕΧΟΜΕΝΟ ΕΜΦΑΝΙΣΗΣ ΤΩΝ ΕΝ ΛΟΓΩ ΖΗΜΙΩΝ. 

ΣΕ ΚΑΜΙΑ ΠΕΡΙΠΤΩΣΗ Η ΣΥΝΟΛΙΚΗ ΕΥΘΥΝΗ ΤΗΣ UNIBLUE Ή ΤΩΝ ΠΡΟΜΗΘΕΥΤΩΝ ΑΥΤΗΣ ΒΑΣΕΙ ΑΔΙΚΟΠΡΑΞΙΑΣ, ΣΥΜΒΑΣΗΣ Ή ΑΛΛΩΣ ΔΕΝ ΘΑ ΞΕΠΕΡΝΑ ΤΑ 100 (ΕΚΑΤΟ) ΔΟΛΑΡΙΑ ΗΠΑ. ΑΝΑΓΝΩΡΙΖΕΤΕ ΟΤΙ Ο ΠΕΡΙΟΡΙΣΜΟΣ ΠΟΥ ΔΙΑΤΥΠΩΝΕΤΑΙ ΣΤΗΝ ΠΑΡΟΥΣΑ ΕΝΟΤΗΤΑ ΑΠΟΤΕΛΕΙ ΟΥΣΙΩΔΕΣ ΣΤΟΙΧΕΙΟ ΤΗΣ ΑΔΕΙΑΣ ΧΡΗΣΗΣ ΜΕΤΑΞΥ ΤΩΝ ΣΥΜΒΑΛΛΟΜΕΝΩΝ. 

Σε κάποιες περιοχές δικαιοδοσίας δεν επιτρέπεται ο αποκλεισμός ή ο περιορισμός της ευθύνης και για το λόγο αυτό ο παραπάνω περιορισμός είναι δυνατό να μην ισχύει για Εσάς. 

9.	Αποζημίωση 

Οφείλετε να υπερασπίζετε την Uniblue και τους προμηθευτές αυτής και να ευθύνεστε προς αποζημίωση για κάθε αξίωση, ζημία, ευθύνη, αποζημίωση, πρόστιμα, ρήτρες, έξοδα και δαπάνες, περιλαμβανομένων των δικαστικών εξόδων, που προκύπτουν ή σχετίζονται με τη χρήση από Εσάς του Λογισμικού Uniblue. Οι υποχρεώσεις σας σύμφωνα με την παρούσα ενότητα θα διατηρούν την ισχύ τους και μετά τη λήξη ή την καταγγελία της παρούσας Άδειας χρήσης. 

10.	Απόρρητο 

Συνομολογείτε ότι η Uniblue μπορεί να συλλέγει και να χρησιμοποιεί πληροφορίες που μεταδίδονται μέσω του Λογισμικού Uniblue για τη βελτίωση των προϊόντων και των υπηρεσιών της. Η επεξεργασία τυχόν προσωπικών στοιχείων που Σας αφορούν, τα οποία μπορεί να έχει στη διάθεσή της η Uniblue (π.χ. μέσω των υπηρεσιών υποστήριξης που παρέχονται σε Εσάς), θα διενεργείται σύμφωνα με την Πολιτική προστασίας ιδιωτικού απορρήτου της Uniblue, όπως αυτή ισχύει κάθε χρονική στιγμή. Μπορείτε να αποκτήσετε πρόσβαση στην Πολιτική προστασίας ιδιωτικού απορρήτου μας ανά πάσα στιγμή μεταβαίνοντας στην τοποθεσία http://www.uniblue.com/privacy/.

11.	Λογισμικό τρίτων 

Μαζί με το Λογισμικό Uniblue ενδέχεται να διανέμεται και λογισμικό άλλων κατασκευαστών («Λογισμικό τρίτων»). Για κάθε Λογισμικό τρίτων μπορεί να απαιτούνται ειδοποιήσεις ή/και το Λογισμικό τρίτων να διέπεται από διαφορετικούς όρους άδειας χρήσης. Για πρόσβαση στις εν λόγω απαιτούμενες ειδοποιήσεις και όρους άδειας χρήσης του Λογισμικού τρίτων, εάν υπάρχουν, μπορείτε να ανατρέξετε στο φάκελο «Third Party Terms» ο οποίος βρίσκεται στον κατάλογο εφαρμογών του Λογισμικού Uniblue ή μέσω του ίδιου του Λογισμικού τρίτων. Με την αποδοχή της παρούσας Άδειας χρήσης, αποδέχεστε και τους όρους άδειας χρήσης, εάν υπάρχουν, βάσει των οποίων διατίθεται το Λογισμικό τρίτων. Δεν επιτρέπεται να συμβληθείτε συμβατικά με τη Uniblue όσον αφορά το Λογισμικό τρίτων και η Uniblue δεν αποδέχεται καμία ευθύνη για τη χρήση του από Εσάς.
 
12.	Λύση/Καταγγελία

Η παρούσα Άδεια χρήσης θα λήξει αυτοδικαίως εάν αδυνατείτε να συμμορφωθείτε με οποιονδήποτε εκ των όρων της, με την επιφύλαξη των δικαιωμάτων της Uniblue για αποζημίωση σύμφωνα με την ισχύουσα νομοθεσία. Αμέσως μετά την εν λόγω καταγγελία, θα πρέπει να επιστρέψετε αμέσως στη Uniblue ή να καταστρέψετε όλα τα Αντίγραφα του Λογισμικού Uniblue που έχετε στην κατοχή Σας. Οι όροι της παρούσας Άδειας χρήσης οι οποίοι προορίζονται να ισχύουν και μετά τη λήξη ή την καταγγελία θα παραμένουν σε ισχύ. 

13.	Γενικοί όροι

Επιφυλασσόμαστε για τα όποια δικαιώματα δεν εκχωρούνται ρητώς βάσει της παρούσας Άδειας χρήσης. Η παρούσα Άδεια χρήσης συνιστά τη συνολική συμφωνία μεταξύ Εσάς και της Uniblue όσον αφορά το αντικείμενό της και υπερισχύει κάθε προηγούμενης ή σύγχρονης προφορικής ή γραπτής συμφωνίας, δήλωσης, διαπραγμάτευσης, των όποιων πρόσθετων όρων ή άλλης παρόμοιας επικοινωνίας μεταξύ των συμβαλλομένων. Εάν κάποιο μέρος της παρούσας Άδειας χρήσης διαπιστωθεί ότι είναι άκυρο, μη εκτελεστό ή ανίσχυρο, το συγκεκριμένο μέρος θα θεωρείται άκυρο και δεν θα επηρεάζει την εγκυρότητα των λοιπών όρων της Άδειας χρήσης. Η αδυναμία οποιουδήποτε συμβαλλομένου να επιβάλει οποιονδήποτε όρο της παρούσας Άδειας χρήσης δεν θα θεωρείται ως αποποίηση μελλοντικής επιβολής αυτού ή οποιουδήποτε άλλου όρου. 

14.	Επιλογή νομοθεσίας

Η παρούσα Άδεια χρήσης διέπεται και ερμηνεύεται σύμφωνα με τη Νομοθεσία της Μάλτας (Ευρώπη), εξαιρουμένης της όποιας σύγκρουσης μεταξύ νόμων. Τα Δικαστήρια της Μάλτας θα έχουν την αποκλειστική δικαιοδοσία επί κάθε διαφωνίας που προκύψει ή σχετίζεται με την παρούσα Άδεια χρήσης. Η Uniblue διατηρεί το δικαίωμα, κατά την κρίση της, να προσφύγει στα εθνικά δικαστήρια της χώρας Σας για λόγους που απορρέουν από τον τρόπο χρήσης του Λογισμικού Uniblue από Εσάς. 

V061010